wannaphong/clean_thaiwikipedia huggingface dataset:
# รัฐมนตรีว่าการกระทรวงธุรกิจและการค้า
รัฐมนตรีว่าการกระทรวงธุรกิจและการค้า  หรือ รัฐมนตรีธุรกิจ เป็นรัฐมนตรีในรัฐบาลสหราชอาณาจักร รับผิดชอบกระทรวงธุรกิจและการค้า

รัฐมนตรีธุรกิจคนปัจจุบันคือ โจนาทาน เรย์โนลส์ ซึ่งได้รับการแต่งตั้งโดย เคียร์ สตาร์เมอร์ เมื่อวันที่ 5 กรกฎาคม ค.ศ. 2024

  ดูเพิ่ม 
 กระทรวงธุรกิจ พลังงาน และ นโยบายอุตสาหกรรม
 รัฐบาลสหราชอาณาจักร
# ปฏิบัติการความทรหด
ปฏิบัติการความทรหด(Operation Fortitude)เป็นรหัสนามสำหรับการล่อหลอกลวงทางทหารในสงครามโลกครั้งที่สองที่ถูกจัดการโดยฝ่ายสัมพันธมิตร เป็นส่วนหนึ่งของยุทธศาสตร์การโดยรวม(รหัสนามว่า บอดีการ์ด) ในช่วงระหว่างการก่อตั้งขึ้นเพื่อยกพลขึ้นบกที่นอร์ม็องดีในปี ค.ศ. 1944 ความทรหดได้ถูกแบ่งออกเป็นสองแผนย่อย,จากทิศเหนือและทิศใต้ โดยมีวัตถุประสงค์เพื่อที่จะทำให้กองบัญชาการทหารระดับสูงเยอรมันเกิดความเข้าใจผิดในที่ตั้งตำแหน่งของการรุกราน

แผนความทรหดทั้งสองแผนได้มีส่วนร่วมในการสร้างฐานทัพทหารปลอม(ฐานทัพในเอดินบะระและตอนใต้ของอังกฤษ) ซึ่งๆได้ลวงว่าจะมีการรุกรานที่นอร์เวย์(แผนความทรหดเหนือ)และปาดกาแล(แผนความทรหดใต้) ปฏิบัติการได้มีจุดมุ่งหมายเพื่อหันเหความสนใจของฝ่ายอังษะจากนอร์ม็องดีและ หลังจากการรุกราน เมื่อวันที่ 6 มิถุนายน ค.ศ. 1944 เพื่อชะลอการเสริมกำลังโดยให้ความโน้มน้าวแสดงให้เห็นแก่เยอรมันว่า การยกพลขึ้นบกนั้นเป็นการโจมตีที่เบี่ยงเบนความสนใจได้อย่างหมดจด
# กิเยร์โม เดล โตโร
กิเยร์โม เดล โตโร โกเมซ (; เกิด 9 ตุลาคม ค.ศ. 1964) เป็นผู้กำกับภาพยนตร์ นักเขียนบท โปรดิวเซอร์ นักประพันธ์นวนิยาย ชาวสเปน ในการผลงานสร้างภาพยนตร์ เดล โตโรมีภาพยนตร์ภาษาสเปนแนวจินตนิมิตด้านมืด (dark fantasy) อย่างเช่น ภาพยนตร์แนวกอทิกสยองขวัญเรื่อง The Devil's Backbone (2001) และ Pan's Labyrinth (2006) เขายังมีผลงานภาพยนตร์อเมริกันกระแสหลักแนวโลดโผน อย่างภาพยนตร์โลโผนซูเปอร์ฮีโรแวมไพร์เรื่อง Blade II (2002) ภายยนตร์ซูเปอร์ฮีโรเหนือธรรมชาติเรื่อง Hellboy (2004), และภาคต่อ Hellboy II: The Golden Army (2008) และภาพยนตร์สัตว์ประหลาดแนวนวนิยายวิทยาศาสตร์เรื่อง Pacific Rim (2013) ผลงานภาพยนตร์เรื่อง The Shape of Water (2017) ได้รับคำวิจารณ์ที่ดี และได้รับรางวัลสิงโตทองคำจากเทศกาลภาพยนตร์เวนิซ รวมถึงรางวัลออสการ์ สาขาภาพยนตร์ยอดเยี่ยม

นอกจากผลงานกำกับ เดล โตโร ยังเป็นผู้สร้างภาพยนตร์ที่มีผลงานมากมาย อย่าง The Orphanage (2007), Julia's Eyes (2010), Biutiful (2010), Kung Fu Panda 2 (2011), Puss in Boots (2011), และ Mama (2013) เดิมทีเขายังได้รับเลือกจากปีเตอร์ แจ็กสัน ให้กำกับภาพยนตร์ชุด The Hobbit แต่เขาออกจากโครงการนี้ก่อนเนื่องจากปัญหาด้านการผลิต แต่ยังได้รับเครดิตเป็นผู้เขียนร่วมที่เขามีส่วนในการช่วยเขียนบท

ผลงานภาพยนตร์

 ปี เรื่อง จัดจำหน่ายโดย 1993 โครนอส   1997 มิมิค: อสูรสูบคน   2001 เด็กผีวิญญาณพยาบาท   2002 เบลด 2: นักล่าพันธุ์อมตะ   2004 เฮลล์บอย: ฮีโร่พันธุ์นรก   2006 อัศจรรย์แดนฝัน มหัศจรรย์เขาวงกต   2008 เฮลล์บอย 2: ฮีโร่พันธุ์นรก   2013 แปซิฟิค ริม: สงครามอสูรเหล็ก   2015 คริมสัน พีค: ปราสาทสีเลือด   2017 เดอะ เชพ ออฟ วอเทอร์   2021 ไนท์แมร์ แอร์ลีย์: ทางฝันร้าย สายมายา   2022 พิน็อกคิโอ: หุ่นน้อยผจญภัย  

ผลตอบรับ
ผลตอบรับ ทั้งคำวิจารณ์และรายได้ จากการกำกับภาพยนตร์ทั้งหมด 12 เรื่องของ กีเยร์โม เดล โตโร
 ปี เรื่อง รอตเทนโทเมโทส์ เมทาคริติก ไอเอ็มดีบี ทุนสร้าง รายได้ทั่วโลก 1993  โครนอส 12px 89%   70   6.7   $2,000,000  $621,392 1997  มิมิค: อสูรสูบคน 12px 65%   55   6.0   $30,000,000  $25,480,803 2001  เด็กผีวิญญาณพยาบาท 12px 93%   78   7.4   $4,500,000  $6,582,065 2002  เบลด 2: นักล่าพันธุ์อมตะ 12px 57%   52   6.7   $54,000,000  $155,010,032 2004  เฮลล์บอย: ฮีโร่พันธุ์นรก 12px 81%   72   6.8   $66,000,000  $99,823,958 2006  อัศจรรย์แดนฝัน มหัศจรรย์เขาวงกต 12px 95%   98   8.2   $19,000,000  $83,862,032 2008  เฮลล์บอย 2: ฮีโร่พันธุ์นรก 12px 86%   78   7.0   $85,000,000  $168,319,243 2013  แปซิฟิค ริม: สงครามอสูรเหล็ก 12px 72%   65   6.9   $190,000,000  $411,002,906 2015  คริมสัน พีค: ปราสาทสีเลือด 12px 73%   66   6.5   $55,000,000  $74,679,822 2017  เดอะ เชพ ออฟ วอเทอร์ 12px 92%   87   7.3   $19,500,000  $195,333,312 2021  ไนท์แมร์ แอร์ลีย์: ทางฝันร้าย สายมายา 12px 81%   70   7.0   $60,000,000  $39,629,195 2022  พิน็อกคิโอ: หุ่นน้อยผจญภัย 12px 97%   79   7.6   $35,000,000  $109,846 เฉลี่ย  รวม 12px 82%  73 7.0 $620 ล้าน $1,260,454,606
16px 

สีแดง  สีส้ม  สีเขียว 

$ 

รางวัลที่ได้รับ
จำนวนรางวัลที่เข้าชิงและได้รับจากภาพยนตร์ของ กิเยร์โม เดล โตโร
 ปี เรื่อง รางวัลออสการ์ รางวัลแบฟตา รางวัลลูกโลกทองคำ เสนอชื่อเข้าชิง ชนะ เสนอชื่อเข้าชิง ชนะ เสนอชื่อเข้าชิง ชนะ2006อัศจรรย์แดนฝัน มหัศจรรย์เขาวงกต638312008เฮลล์บอย 2: ฮีโร่พันธุ์นรก12013แปซิฟิค ริม: สงครามอสูรเหล็ก12017เดอะ เชพ ออฟ วอเทอร์134123722021ไนท์แมร์ แอร์ลีย์: ทางฝันร้าย สายมายา432022พิน็อกคิโอ: หุ่นน้อยผจญภัย113131ทั้งหมด258277113
# พระเจ้าบาเยงทเว
พระเจ้าบาเยงทเว (, ;  คริสต์ทศวรรษ 1470–1533) กษัตริย์องค์ที่ 2 แห่งอาณาจักรแปรครองสิริราชสมบัติระหว่าง ค.ศ. 1526 ถึง 1532 อาณาจักรเล็ก ๆ ของพระองค์สถาปนาขึ้นโดยพระราชบิดาของพระองค์ พระเจ้าตะโดเมงสอ ใน ค.ศ. 1482 ต่อมาถูกพิชิตโดย รัฐฉาน เมื่อ ค.ศ. 1532 และถูกจับเป็นตัวประกันไปยัง พม่าตอนบน กระทั่งถูกปล่อยตัวออกมาในภายหลังและเดินทางกลับมายัง เมืองแปร แต่ได้รับการปฏิเสธจากพระราชโอรสของพระองค์ พระเจ้านรปติ ที่ขึ้นสืบราชบัลลังก์ต่อมาทำให้พระองค์ต้องเดินทางเร่ร่อนพเนจรไปในป่า กระทั่งสวรรคตที่บริเวณชายแดนเมืองแปร เมื่อเดือนมิถุนายน ค.ศ. 1533
# พญาทะละ (เสนาบดี)
อัครมหาเสนาบดีพญาทะละ (, ; บางครั้งเรียก พญาทะละ , 1518 – 1573) รัฐบุรุษ,นายพลและนักปราชญ์ชาวพม่าในระหว่างรัชสมัย พระเจ้าบุเรงนอง แห่ง ราชวงศ์ตองอู เขาเป็นที่ปรึกษาและนายพลที่พระเจ้าบุเรงนองไว้วางพระราชหฤทัยมากที่สุดPhayre 1967: 114–115Harvey 1925: 178 และเป็นกุญแจสำคัญในการขยายและปกป้องดินแดนของ อาณาจักรตองอู ระหว่างคริสต์ทศวรรษ 1550 กระทั่งถึงแก่อสัญกรรมใน ค.ศ. 1573Aung-Thwin 2005: 133–134 รวมถึงเป็นแม่กองบูรณะ เมืองหงสาวดี ขึ้นมาใหม่ระหว่าง ค.ศ. 1565 ถึง 1568 นอกจากนี้เขายังเป็นที่รู้จักจากการริเริ่มแปลพงศาวดารมอญเรื่อง ราชาธิราช จากภาษามอญเป็นภาษาพม่าเพื่อให้คนพม่าอ่านเข้าใจได้ง่ายขึ้นAung-Thwin and Aung-Thwin 2012: 137 พญาทะละถึงแก่อสัญกรรมระหว่างถูกเนรเทศที่ กำแพงเพชร ภายหลังจากความพ่ายแพ้ในการพยายามพิชิต อาณาจักรล้านช้าง อีกครั้งMaha Yazawin Vol. 3 2006: 34–35
# กระทรวงยุทธศาสตร์ธุรกิจ พลังงานและอุตสาหกรรม
กระทรวงธุรกิจ พลังงาน และ นโยบายอุตสาหกรรม (BEIS) เป็นกระทรวงหนึ่งของรัฐบาลสหราชอาณาจักร ซึ่งจัดตั้งโดย เทเรซา เมย์ เมื่อ 14 กรกฎาคม ค.ศ. 2016 โดยจัดตั้งหลังที่เธอดำรงตำแหน่งนายกรัฐมนตรี โดยเป็นการรวมหน่วยงานระหว่าง กระทรวงธุรกิจ นวัตกรรม และ ทักษะ และ กระทรวงพลังงานและการเปลื่ยนแปลงสภาวะอากาศ

BEIS รับผิดชอบเกี่ยวกับ เรื่องการส่งเสริมธุรกิจ การอุตสาหกรรม วิทยาศาสตร์และนวัตกรรม การขับเคลื่อนนโยบายด้านพลังงานและการเปลื่ยนแปลงสภาวะอากาศของโลก โดยรับโอนหน้าที่จากทั้งสองกระทรวง

 อำนาจหน้าที่ 
กระทรวงมีอำนาจหน้าที่ตามนโยบาย รัฐบาลสหราชอาณาจักร ในด้านต่างๆ ดังนี้:
 การสนับสนุนและออกกฎระเบียบต่างๆ แก่ธุรกิจทุกชนิด
 นโยบายด้าน การเปลี่ยนแปลงสภาพภูมิอากาศ ของสหราชอาณาจักร
 กฎหมายว่าด้วยบริษัท
 การแข่งขันทางธุรกิจ
 ลูกค้าสัมพันธ์
 ธรรมาภิบาลบริษัท
 พลังงานในสหราชอาณาจักร
 ลูกจ้างสัมพันธ์
 การขออนุญาตส่งออก
 นวัตกรรม
 การล้มละลาย
 ทรัพย์สินทางปัญญา
 กิจการอวกาศ
 ไปรษณีย์สัมพันธ์
 การพัฒนาเศรษฐกิจในระดับท้องถิ่น
 วิทยาศาสตร์ และ การวิจัย
 การค้าการลงทุน

นโยบายบางส่วน กระทรวงสามารถบังคับใช้และกำหนดนโยบายได้ในเขต อังกฤษ เท่านั้น โดยอำนาจ หรือ ขอบเขตความรับผิดชอบไม่ได้ครอบคลุมทั้งประเทศ

 ขอบเขตความรับผิดชอบ 

นโยบายทางเศรษฐกิจ เป็นนโยบายที่สำคัญที่รัฐบาลฯ ให้ความสำคัญ และจะมีประเด็นในการชี้แจงทั้งหมด ในรัฐสภาของสหราชอาณาจักร แต่ขณะเดียวกัน ขอบเขตอำนาจของกระทรวง ยังมีการบังคับใช้ในเขตอื่นๆ อีกด้วยตามนโยบาย โดยจะเป็นการแบ่งอำนาจการบริหารร่วมกับรัฐบาลของเขตนั้นๆ

สกอตแลนด์

ประเด็นที่รับผิดชอบร่วมกัน:

 การแข่งขันทางธุรกิจ
 การคุ้มครองผู้บริโภค
 การควบคุมการส่งออก นำเข้า
 การล้มละลาย
 ทรัพย์สินทางปัญญา
 พลังงานนิวเคลียร์
 พลังงานน้ำมันและก๊าซ
 กิจการอวกาศ
 กิจการไปรษณีย์
 การรับรองคุณภาพและความปลอดภัยของสินค้า
 สภาวิจัย
 งานโทรคมนาคม
 งานเทียบเวลา
 ความสัมพันธ์ร่วมกับองค์กรทางธุรกิจในท้องถิ่น
 งานชั่ง ตวง วัด

โดยที่รัฐบาลสกอตแลนด์ จะมีอำนาจดูแลในนโยบายเศรษฐกิจโดยรวม

ไอร์แลนด์เหนือ

ประเด็นที่รับผิดชอบร่วมกัน:
 การรับรองคุณภาพและความปลอดภัยของสินค้า
 การควบคุมการส่งออก นำเข้า
 ทรัพย์สินทางปัญญา
 กิจการไปรษณีย์
 งานโทรคมนาคม
 งานชั่ง ตวง วัด
 กิจการอวกาศ
 พลังงานนิวเคลียร์Northern Ireland Act 1998, Schedule 3

โดยรับผิดชอบและประสานร่วมกันกับ:
 กระทรวงการลงทุน การค้า และธุรกิจ (นโยบายทั่วไปทางเศรษฐกิจ)

เวลส์

หลังจากที่มีการแบ่งขอบเขตการรับผิดชอบ นโยบายทั้งหมดเกี่ยวกับเศรษฐกิจ ได้โอนไปให้ รัฐบาลเวลส์
# แฟรงก์ แซปพา
แฟรงก์ วินเซนต์ แซปพา (Zappa with Occhiogrosso, 1989, The Real Frank Zappa Book, p. 15.; 21 ธันวาคม ค.ศ. 1940 – 4 ธันวาคม ค.ศ. 1993) เป็นนักดนตรี นักประพันธ์เพลง นักกิจกรรม และผู้สร้างภาพยนตร์ ชาวอเมริกัน ผลงานของเขามีเอกลักษณ์ในเรื่องความไม่เหมือนใคร การแสดงที่ไม่เตรียมมาก่อนอย่างมีอิสระ การทดลองเสียงดนตรี ความสามารถพิเศษด้านดนตรี และการเสียดสีวัฒนธรรมอเมริกัน ในอาชีพเขานานกว่า 30 ปี แซปพาประพันธ์เพลงแนวร็อก ป็อป แจ๊ซ แจ๊ซฟิวชัน ออร์เคสตรา และดนตรีรูปธรรม (musique concrète) ผลิตผลงานมากกว่า 60 อัลบั้ม โดยออกกับวง เดอะมาเทอส์ออฟอินเวนชันและผลงานเดี่ยว แซปพายังกำกับภาพยนตร์ขนาดยาวและมิวสิกวิดีโอ และออกแบบปกอัลบั้ม เขาถือเป็นหนึ่งในบุคคลในการสร้างสรรค์นวัตกรรมและเป็นนักดนตรีที่มีรูปแบบของเพลงร็อกที่หลากหลายในยุคของเขา

เขาเรียนรู้การประพันธ์และการแสดงด้วยตัวเอง การได้รับอิทธิพลดนตรีที่หลากหลาย ทำให้เขาสร้างสรรค์ดนตรีที่ในบางครั้งยากต่อการจัดหมวดหมู่ ในช่วงวัยรุ่นเขาได้รับรสนิยมจากนักประพันธ์เพลงคลาสสิกยุคศตวรรษที่ 20 อย่าง เอดการ์ วาเรส, อีกอร์ สตราวินสกี, และ แอนทัน เวเบิร์น ร่วมกับแนวเพลงริทึมแอนด์บลูส์และดูวอป ในคริสต์ทศวรรษ 1950 เขาเริ่มแต่งเพลงคลาสสิกตอนเรียนไฮสกูล ในขณะเดียวกันเขาก็ยังแล่นกลองกับวงแนวรึทึมแอนด์บลูส์ ต่อมาเปลี่ยนมาเล่นกีตาร์ไฟฟ้าแทน
# ชูดัฟเซดโน
"ชูดัฟเซดโน"  เป็นเพลงที่แต่งและบันทึกเสียงโดยเทย์เลอร์ สวิฟต์ เป็นซิงเกิลที่ห้าและซิงเกิลสุดท้ายจากสตูดิโออัลบั้มแรกของเธอ เพลงเล่าเกี่ยวกับคนรักเก่าของสวิฟต์ที่เคยหลอกเธอ เพลงขึ้นอันดับหนึ่งบนชาร์ตบิลบอร์ดเพลงคันทรีเป็นเพลงที่สอง และติด 40 อันดับแรกในชาร์ตบิลบอร์ดฮอต 100 นอกจากนี้ "ชูดัฟเซดโน" ยังได้รับการรับรองระดับแพลตินัมจากสมาคมผู้ประกอบกิจการเพลงของสหรัฐอเมริกา

เพลงถูกนำไปแสดงในภาพยนตร์คอนเสิร์ตโจนาสบราเธอส์: เดอะทรีดีคอนเสิร์ตเอกซ์พีเรียนซ์ และเป็นเพลงประกอบภาพยนตร์ด้วย เพลงฉบับดัดแปลงวางจำหน่ายบนอีพีชื่อ บิวตีฟูลอายส์ จนถึงเดือนพฤศจิกายน ค.ศ. 2017 เพลงขายได้ 1.5 ล้านหน่วยในสหรัฐ 

 ชาร์ต 

 ชาร์ตประจำสัปดาห์ 
+ ตารางการแสดงชาร์ตประจำสัปดาห์ของ "ชูดัฟเซดโน" ชาร์ต (2008–2009) ตำแหน่งสูงสุด US Pop 100 (Billboard) 61

 ชาร์ตสิ้นปี 
+ ตารางการแสดงชาร์ตสิ้นปีของ "ชูดัฟเซดโน" ชาร์ต (2008) ตำแหน่ง US Hot Country Songs (Billboard) 29

 การรับรอง

 ประวัติการจำหน่าย 
+ วันที่วางจำหน่ายและรูปแบบของ "ชูดัฟเซดโน" ภูมิภาค วันที่ รูปแบบ ค่าย อ้างอิง สหรัฐ 19 พฤษภาคม 2008 วิทยุคันทรี บิกมะชีน  24 ตุลาคม 2019 ไวนิลขนาด 7 นิ้ว
# ตำบลภูเหล็ก
ภูเหล็ก เป็นตำบลหนึ่งในอำเภอบ้านไผ่ จังหวัดขอนแก่น ตั้งอยู่ทางทิศตะวันออกเฉียงเหนือของอำเภอ สภาพพื้นที่เป็นที่ราบสูง ลาดเอียงลงไปทางทิศตะวันตก ทางตอนกลางมีลำห้วยไหลผ่าน 2 สาย คือ ลำห้วยภูเหล็ก และลำห้วยหนองหญ้าปล้อง องค์กรปกครองส่วนท้องถิ่นที่ดูแลรับผิดชอบตำบลภูเหล็ก คือ องค์การบริหารส่วนตำบลภูเหล็ก ซึ่งครอบคลุมพื้นที่ตำบลภูเหล็กทั้งตำบล

 อาณาเขต 
ตำบลภูเหล็กอาณาเขตติดต่อกับเขตการปกครองข้างเคียงดังต่อไปนี้
 ทิศเหนือ ติดต่อองค์การบริหารส่วนตำบลหนองแซง (อำเภอบ้านแฮด)
 ทิศใต้ ติดต่อองค์การบริหารส่วนตำบลหินตั้ง
 ทิศตะวันออก ติดต่อองค์การบริหารส่วนตำบลนาโพธิ์ (อำเภอกุดรัง)
 ทิศตะวันตก ติดต่อเทศบาลตำบลในเมือง

 ประวัติ 
thumb|150px|ตราองค์การบริหารส่วนตำบลภูเหล็ก
ภูเหล็กองค์การบริหารส่วนตำบลภูเหล็ก จังหวัดขอนแก่น. "ประวัติความเป็นมา" [ออนไลน์]. เข้าถึงได้จาก:http://www.phulek.com/data_1891 (ม.ป.ป.). สืบค้น 19 ธันวาคม 2560. แต่ก่อนแต่เดิมนั้น เป็นหมู่บ้านเล็ก ๆ ในเขตตำบลในเมือง อำเภอบ้านไผ่ กระทั่งมีพลเมืองหนาแน่นขึ้นจึงแบ่งออกเป็นหมู่บ้านเพิ่มอีกหลายแห่ง เช่น บ้านภูเหล็กน้อย บ้านโนนสวรรค์ บ้านภูเงิน เป็นต้น ประกอบกับการเดินทางสัญจรไม่สะดวก และการให้บริการประชาชนยากลำบากเกี่ยวกับทะเบียนราษฎร เมื่อปี พ.ศ. 2517 ทางราชการจึงได้แบ่งท้องที่ของตำบลในเมืองออกมาจัดตั้งเป็นตำบลใหม่ ชื่อว่า ตำบลภูเหล็ก และเมื่อวันที่ 2 มีนาคม พ.ศ. 2538 ได้ประกาศจัดตั้ง สภาตำบลภูเหล็ก จนกระทั่งเมื่อวันที่ 16 ธันวาคม พ.ศ. 2539 ได้มีประกาศกระทรวงมหาดไทย ให้จัดตั้งขึ้นเป็น องค์การบริหารส่วนตำบลภูเหล็ก"ประกาศกระทรวงมหาดไทย เรื่องจัดตั้งองค์การบริหารส่วนตำบล.PDF ราชกิจจานุเบกษา 113 (พิเศษ52 ง):26. 25 ธันวาคม 2539 จนถึงปัจจุบัน

การตั้งถิ่นฐานของบ้านภูเหล็ก เมื่อปี พ.ศ. 2434 มีผู้คนอพยพมาจากจังหวัดมหาสารคาม 3 กลุ่มใหญ่ ซึ่งได้แก่ กลุ่มของนายภูมี แก้วหย่อง จากอำเภอโกสุมพิสัย กลุ่มที่สองของนายกระดูก สายทอง จากอำเภอบรบือ และอีกกลุ่มหนึ่งของ นายอ้วน นามบุดดี จากบ้านบ่อใหญ่ อำเภอบรบือ เมื่ออพยพมาแล้วได้พิจารณาเห็นลักษณะพื้นที่ของสันเขาสองลูก ตั้งอยู่ใกล้พื้นที่ที่อุดมสมบูรณ์ด้วยป่าไม้ และสัตว์นานาชนิดคิดว่าน่าจะตั้งหลักแหล่งได้ เพราะไม่ไกลจากแหล่งน้ำมากนัก จึงได้พากันปลูกบ้านสร้างเรือน และตั้งชุมชนจากสิ่งแวดล้อมว่า "บ้านภูเหล็ก" ทั้งนี้ได้อาศัยการสังเกตว่ามีสันเขาที่ตั้งอยู่ทางทิศตะวันตกเฉียงเหนือ ชื่อภูหนองแซง อยู่ทางทิศตะวันอกเฉียงใต้ ชื่อ ภูหนองผือ ลักษณะหินของภูเขาทั้งสองลูก ดูคล้ายขี้เหล็กที่ถูกถลุงแล้ว แต่ไม่เคยพิสูจน์ยืนยันอายุ และความเป็นมาของลักษณะดังกล่าว อย่างไรก็ตามในพื้นที่นั้น มักจะขุดค้นพบหม้อและไหหินเผาอยู่เป็นประจำซึ่งแสดงถึงความที่เคยเป็นแหล่งที่อยู่อาศัยของคนในยุคอดีตล่วงมาแล้วหลายร้อยปี

 การปกครอง 
ตำบลภูเหล็กแบ่งออกเป็น 9 หมู่บ้าน ดังนี้ศูนย์ข้อมูลประเทศไทย "ตำบลภูเหล็ก" [ออนไลน์]. เข้าถึงได้จาก:http://www.thaitambon.com/tambon/401011  (ม.ป.ป.). สืบค้น 19 ธันวาคม 2560.
 หมู่ที่ 1 บ้านภูเหล็ก
 หมู่ที่ 2 บ้านโนนสวรรค์
 หมู่ที่ 3 บ้านภูเหล็กน้อย
 หมู่ที่ 4 บ้านหนองหญ้าปล้อง
 หมู่ที่ 5 บ้านหนองรูแข้
 หมู่ที่ 6 บ้านภูเงิน
 หมู่ที่ 7 บ้านภูเงิน
 หมู่ที่ 8 บ้านหนองรูแข้
หมู่ที่ 9 บ้านโนนสวรรค์ใหม่
# บาการา
บาการา (,) เป็นเกมไพ่ที่เล่นกันในกาสิโน โดยมีการเทียบไพ่กันระหว่างผู้เล่นสองฝ่ายคือ "ผู้เล่น" และ "แบงเกอร์" แต่ละ กู ("รอบการเล่น") จะมีผลสามแบบ คือ "ผู้เล่น" (ผู้เล่นได้คะแนนสูงกว่า), "แบงเกอร์" และ "เสมอ" เกมนี้มีรูปแบบยอดนิยมสามรูปแบบ คือ ปุนโตบลังโก (หรือ "บาการาอเมริกาเหนือ"), บาการาเชอแม็งเดอแฟร์ (หรือ "เชมมี")"Baccarat" in Chambers's Encyclopædia. London: George Newnes, 1961, Vol. 2, pp. 32-33. และ บาการาบ็องก์ (หรือ อาเดอตาโบล)

ต้นกำเนิดของเกมยังคงเป็นที่ถกเถียง และบางข้อมูลอ้างว่ามีที่มาในคริสต์ศตวรรษที่ 19 อีกข้อมูลอ้างว่าเกมนี้นำเข้าจากอิตาลีไปฝรั่งเศสในช่วงปลายคริสต์ศตวรรษที่ 15 โดยทหารที่กลับมาจากสงครามฝรั่งเศส-อิตาลีในรัชสมัยพระเจ้าชาร์ลที่ 8
# ตำบลป่าปอ
ป่าปอ เป็นตำบลหนึ่งในอำเภอบ้านไผ่ จังหวัดขอนแก่น

 ประวัติ 
ป่าปอแต่เดิมเป็นหมู่บ้านเล็ก ๆ ในเขตปกครองของตำบลบ้านหัน ต่อมาเมื่อวันที่ 2 กรกฎาคม พ.ศ. 2522 ทางราชการได้แบ่งท้องที่ตำบลบ้านหันออกมาจัดตั้งเป็นตำบลใหม่ ชื่อว่า ตำบลป่าปอ"ประกาศกระทรวงมหาดไทย เรื่อง ตั้งและเปลี่ยนแปลงเขตตำบลในท้องทีอำเภอบ้านไผ่ จังหวัดขอนแก่น.PDFราชกิจจานุเบกษา 96 (128):2747-2748. 31 กรหฎาคม 2522. โดยมีประกาศจัดตั้ง สภาตำบลป่าปอ"ประกาศกระทรวงมหาดไทย เรื่อง ให้ใช้ประกาศของคณะปฏิวัติ ฉบับที่ ๓๒๖ ลงวันที่ ๑๓ ธันวาคม ๒๕๑๕ ในการบริหารราชการตำบล ราชกิจจานุเบกษา 92 (213):4. 14 ตุลาคม 2518 ปกครองในพื้นที่ตำบลป่าปอทั้งตำบล จนกระทั่งเมื่อวันที่ 16 ธันวาคม พ.ศ. 2539 กระทรวงมหาดไทยได้ประกาศจัดตั้งสภาตำบลป่าปอเป็น องค์การบริหารส่วนตำบลป่าปอ"ประกาศกระทรวงมหาดไทย เรื่องจัดตั้งองค์การบริหารส่วนตำบล.PDF  ราชกิจจานุเบกษา 113 (พิเศษ52 ง):26. 25 ธันวาคม 2539 จนถึงปัจจุบันนี้

 ที่ตั้งและอาณาเขต 
ตำบลป่าปอตั้งอยู่ทางทิศตะวันออกเฉียงใต้ของอำเภอ มีอาณาเขตติดต่อกับเขตการปกครองข้างเคียงดังต่อไปนี้
 ทิศเหนือ ติดต่อกับตำบลแคนเหนือและตำบลบ้านลาน
 ทิศตะวันออก ติดต่อกับตำบลขามป้อมและตำบลวังม่วง (อำเภอเปือยน้อย)
 ทิศใต้ ติดต่อกับตำบลวังม่วง (อำเภอเปือยน้อย) และตำบลวังหิน (อำเภอหนองสองห้อง)
 ทิศตะวันตก ติดต่อกับตำบลบ้านหัน (อำเภอโนนศิลา)

 การแบ่งเขตการปกครอง 
ตำบลป่าปอแบ่งเขตการปกครองออกเป็น 11 หมู่บ้าน ดังนี้ศูนย์ข้อมูลประเทศไทย "ตำบลป่าปอ"  [ออนไลน์]. เข้าถึงได้จาก:http://khonkaen.kapook.com/%E0%AD (ม.ป.ป.). สืบค้น 19 ธันวาคม 2560.
 หมู่ที่ 1 บ้านป่าปอ
 หมู่ที่ 2 บ้านป่าปอ
 หมู่ที่ 3 บ้านหนองดู่
 หมู่ที่ 4 บ้านดอนเปือย
 หมู่ที่ 5 บ้านเสือเฒ่า
 หมู่ที่ 6 บ้านหนองข่าลิ้น
 หมู่ที่ 7 บ้านหนองตับเต่า
 หมู่ที่ 8 บ้านสร้างเอี่ยน
 หมู่ที่ 9 บ้านหนองตับเต่า
 หมู่ที่ 10 บ้านป่าปอพัฒนา
 หมู่ที่ 11 บ้านห้วยเสือเฒ่า  

 การศาสนา 
ประชากรส่วนใหญ่ในตำบลป่าปอนับถือศาสนาพุทธ มีวัด 7 แห่ง และสำนักสงฆ์ 1 แห่ง ได้แก่องค์การบริหารส่วนตำบลป่าปอ จังหวัดขอนแก่น. "ข้อมูลพื้นฐาน" [ออนไลน์]. เข้าถึงได้จาก:http://www.papo.go.th/aboutus.php?menuid=1&link=2 (ม.ป.ป.) . สืบค้น 19 ธันวาคม 2560.
 วัดศิริชัยมงคล หมู่ที่ 2
 วัดศิริมงคล หมู่ที่ 3
 วัดป่าดุสิตาราม หมู่ที่ 4
 วัดสว่างอารมณ์ หมู่ที่ 5
 วัดบุปผาราม หมู่ที่ 6
 วัดพระพุทธบาทหินลาด หมู่ที่ 7
 วัดจันทริการาม หมู่ที่ 9
 สำนักสงฆ์สามัคคีธรรม หมู่ที่ 8
# องค์การบริหารส่วนตำบลหนองน้ำใส (จังหวัดขอนแก่น)
ระวังสับสนชื่อคล้ายกัน องค์การบริหารส่วนตำบลหนองน้ำใส

องค์การบริหารส่วนตำบลหนองน้ำใส เป็นองค์กรปกครองส่วนท้องถิ่นแห่งหนึ่งในอำเภอบ้านไผ่ จังหวัดขอนแก่น มีลักษณะเป็นชุมชนชนบทกึ่งเมือง การคมนาคมภายในตำบลมีความสะดวก พื้นที่เป็นที่ดอนน้ำไม่ท่วม การเพาะปลูกโดยมากจะเป็นข้าว อ้อย มันเทศ มันสำปะหลัง

 อาณาเขต 
องค์การบริหารส่วนตำบลหนองน้ำใส ตั้งอยู่ทางทิศใต้ของอำเภอ มีอาณาเขตติดต่อกับเขตการปกครองข้างเคียงดังต่อไปนี้
 ทิศเหนือ ติดต่อ เทศบาลเมืองบ้านไผ่, เทศบาลตำบลในเมือง
 ทิศใต้ ติดต่อ องค์การบริหารส่วนตำบลบ้านหัน (อำเภอโนนศิลา)
 ทิศตะวันออก ติดต่อ เทศบาลตำบลในเมือง
 ทิศตะวันตก ติดต่อ องค์การบริหารส่วนตำบลแคนเหนือ

 ประวัติ 
หนองน้ำใส องค์การบริหารส่วนตำบลหนองน้ำใส จังหวัดขอนแก่น. "ประวัติความเป็นมา" [ออนไลน์]. เข้าถึงได้จาก:http://www.nongnamsai.go.th/index.php/general-information/basic-information  (ม.ป.ป.). สืบค้น 19 ธันวาคม 2560.แต่เดิมแต่ก่อนนั้นเป็นเพียงหมุ่บ้านเล็กๆในเขตปกครองตำบลแคนเหนือ เมื่อวันที่ 28 สิงหาคม พ.ศ. 2527 ทางราชการได้แบ่งท้องที่ตำบลแคนเหนือออกเพื่อจัดตั้งตำบลใหม่ ชื่อว่า ตำบลหนองน้ำใส โดยมีการจัดตั้ง สภาตำบลหนองน้ำใส ปกครองในพื้นที่ตำบลหนองน้ำใสทั้งตำบล ต่อมาเมื่อวันที่ 3 สิงหาคม พ.ศ. 2548 กระทรวงมหาดไทยได้ยกฐานะจากเทศบาลตำบลบ้านไผ่ เป็นเทศบาลเมืองบ้านไผ่ โดยอาศัยอำนาจตามความในมาตรา 13 แห่งพระราชบัญญัติเทศบาล พ.ศ. 2496 ซึ่งแก้ไขเพิ่มเติมโดยพระราชบัญญัติเทศบาล (ฉบับที่ 12) พ.ศ. 2546 และได้ขยายพื้นที่รับผิดชอบภายในเขตเทศบาลเพิ่มขึ้น ซึ่งมีผลให้รวมเอาพื้นที่ตำบลหนองน้ำใสบางส่วนเข้าด้วย จำนวน 1.20 ตารางกิโลเมตร 

จนกระทั่งเมื่อวันที่ 16 ธันวาคม พ.ศ. 2539 กระทรวงมหาดไทยได้ประกาศจัดตั้งสภาตำบลหนองน้ำใสเป็น องค์การบริหารส่วนตำบลหนองน้ำใส"ประกาศกระทรวงมหาดไทย เรื่องจัดตั้งองค์การบริหารส่วนตำบล.PDF ราชกิจจานุเบกษา 113  (พิเศษ52 ง) :26. 25 ธันวาคม 2539 จนถึงปัจจุบันนี้ 

 การปกครอง 
องค์การบริหารส่วนตำบลหนองน้ำใสครอบคลุมพื้นที่บางส่วนของตำบลหนองน้ำใส (นอกเขตเทศบาลเมืองบ้านไผ่) จำนวน 12 หมู่บ้าน ดังนี้ศูนย์ข้อมูลประเทศไทย "ตำบลบหนองน้ำใส"  [ออนไลน์]. เข้าถึงได้จาก:http://khonkaen.kapook.com/AA (ม.ป.ป.). สืบค้น 19 ธันวาคม 2560.
 หมู่ 1 บ้านหนองน้ำใส 
 หมู่ 2 บ้านสำโรง 
 หมู่ 3 บ้านแคนใต้ 
 หมู่ 4 บ้านเหมือดแอ่ 
 หมู่ 5 บ้านเก่าหัวนา 
 หมู่ 6 บ้านหนองตอกเกี้ย 
 หมู่ 7 บ้านนาโน 
 หมู่ 8 บ้านหนองนกเขียน 
 หมู่ 9 บ้านหลักสิบหก
 หมู่ 10 บ้านโนนสะอาด 
 หมู่ 11 บ้านโนนสวรรค์
 หมู่ 12 บ้านหนองน้ำใส
# ตำบลหินตั้ง (อำเภอบ้านไผ่)
หินตั้ง เป็นตำบลหนึ่งในอำเภอบ้านไผ่ จังหวัดขอนแก่น สภาพพื้นที่เป็นที่ลุ่มเป็นแอ่งน้ำ ดินเป็นดินร่วน ตั้งอยู่ทางทิศตะวันออกของอำเภอบ้านไผ่

 ประวัติ 
หินตั้งเดิมเป็นเพียงหมู่บ้านเล็ก ๆ ในเขตปกครองตำบลบ้านลาน เมื่อวันที่ 19 มีนาคม พ.ศ. 2524 ทางราชการได้แบ่งท้องที่ตำบลบ้านลานออกมาเพื่อจัดตั้งตำบลใหม่ ใช้ชื่อว่า ตำบลหินตั้ง"ประกาศกระทรวงมหาดไทย เรื่อง ตั้งและเปลี่ยนแปลงเขตตำบลในท้องที่อำเภอ...อำเภอบ้านไผ่....PDFราชกิจจานุเบกษา 98 (52):1016-1019. 7 เมษายน 2525. เนื่องจากพื้นที่บริเวณตำบลบ้านลานกว้างขวางมาก มีความลำบากในการบริหารการปกครอง เหตุที่เลือกบ้านหินตั้งเป็นที่ตั้งและชื่อของตำบล เพราะเป็นหมู่บ้านขนาดใหญ่ตั้งอยู่จุดกึ่งกลาง 

ต่อมาวันที่ 2 มีนาคม 2538 ได้มีการจัดตั้ง สภาตำบลหินตั้ง มีสภาพเป็นนิติบุคคล จนกระทั่งเมื่อวันที่ 16 ธันวาคม พ.ศ. 2539 กระทรวงมหาดไทยได้ประกาศจัดตั้งสภาตำบลหินตั้งเป็น องค์การบริหารส่วนตำบลหินตั้ง"ประกาศกระทรวงมหาดไทย เรื่องจัดตั้งองค์การบริหารส่วนตำบล.PDF ราชกิจจานุเบกษา 113 (พิเศษ52 ง):26. 25 ธันวาคม 2539 จนถึงปัจจุบันนี้

 ที่ตั้งและอาณาเขต 
ตำบลหินตั้งตั้งอยู่ทางทิศตะวันออกของอำเภอ มีอาณาเขตติดต่อกับเขตการปกครองข้างเคียงดังต่อไปนี้
 ทิศเหนือ ติดต่อกับตำบลในเมืองและตำบลภูเหล็ก
 ทิศตะวันออก ติดต่อกับตำบลนาโพธิ์ (อำเภอกุดรัง จังหวัดมหาสารคาม)
 ทิศใต้ ติดต่อกับตำบลบ้านลานและตำบลแคนเหนือ
 ทิศตะวันตก ติดต่อกับตำบลหนองน้ำใส

 การแบ่งเขตการปกครอง 
ตำบลหินตั้งแบ่งเขตการปกครองออกเป็น 12 หมู่บ้าน ดังนี้ศูนย์ข้อมูลประเทศไทย "ตำบลหินตั้ง"  [ออนไลน์]. เข้าถึงได้จาก:http://khonkaen.kapook.com/%E0%%87 (ม.ป.ป.). สืบค้น 19 ธันวาคม 2560.
 หมู่ที่ 1 บ้านหินตั้ง 
 หมู่ที่ 2 บ้านโคกก่อง 
 หมู่ที่ 3 บ้านหนองฮี 
 หมู่ที่ 4 บ้านป่างิ้ว 
 หมู่ที่ 5 บ้านโนนสิงห์ทอง 
 หมู่ที่ 6 บ้านโนนทอง 
 หมู่ที่ 7 บ้านหินลาด 
 หมู่ที่ 8 บ้านสว่าง 
 หมู่ที่ 9 บ้านนาโน 
 หมู่ที่ 10 บ้านแก่นคำ 
 หมู่ที่ 11 บ้านโคกก่อง 
 หมู่ที่ 12 บ้านหนองไผ่
# แคชเมียร์ (ดีเจ)
ไนเลส โฮลโลเวล-เดียร์  หรือที่รู้จักกันดีในนาทของ Kshmr (ออกเสียง "Kashmir"; เขียนเฉพาะตัว KSHМR หรือบางครั้งเขียน KSHMЯ) เป็นดีเจชาวอเมริกัน,โปรดิวเซอร์ และนักดนตรีจากเมืองเบิร์กลีย์ ,รัฐแคลิฟอร์เนีย เขาติดอันดับที่ 23 ของนิตยสาร DJ Mag's 2015 Top 100 DJs และได้รับรางวัล  "The Highest New Entry"

รางวัล และผลงานทั้งหมด
ปีรางวัล งานที่ได้รับการเสนอชื่อสาขาอันดับ2015DJ MagKSHMR Top 100 DJs232016DJ MagKSHMR Top 100 DJs122017DJ MagKSHMR Top 100 DJs12
# โอดะ โนบูยูกิ
โอดะ โนบูยูกิ (ค.ศ. 1536 – 22 พฤศจิกายน ค.ศ. 1557) หรือที่รู้จักกันในชื่อ โอดะ โนบูกัตสึ  บุตรชายของโอดะ โนบูฮิเดะ เจ้าแคว้นโอวาริ และเป็นน้องชายของโอดะ โนบูนางะ

ต่อมาโนบูยูกิได้ร่วมมือกับซามูไรอีก 2 คน คือ ฮายาชิ ฮิเดซาดะ  และชิบาตะ คัตสึอิเอะ  ในการล้มล้างการปกครองของโนบูนางะผู้เป็นพี่ชายแต่ไม่สำเร็จ โนบูยูกิจึงถูกประหารเมื่อวันที่ 22 พฤศจิกายน ค.ศ. 1557
# โอดะ โนบูฮิเดะ
โอดะ โนบูฮิเดะ (ค.ศ. 1510 – 8 เมษายน ค.ศ. 1551) ขุนศึกและเจ้าแคว้นโอวาริระหว่างยุคเซ็งโงกุ เป็นบิดาของโอดะ โนบูนางะ
# การฆ่าตัวตายเลียนแบบ
การฆ่าตัวตายเลียนแบบ (copycat suicide) คือการที่คนคนหนึ่งฆ่าตัวตายหรือพยายามฆ่าตัวตาย เลียนแบบเหตุการณ์การฆ่าตัวตาย หรือภาพจำลองเหตุการณ์การฆ่าตัวตาย ของคนอื่นที่เป็นคนรู้จัก หรือคนในสื่อ เช่นข่าวโทรทัศน์ เป็นต้น

ปรากฎการณ์ที่มีการเพิ่มขึ้นอย่างมากของจำนวนการฆ่าตัวตาย ซึ่งเกิดตามหลังการฆ่าตัวตายที่เป็นข่าวในวงกว้าง มักถูกเรียกว่า ปรากฎการณ์แวเธ่อร์ (Werther effect) ซึ่งตั้งตามนิยายของเกอเธ่เรื่อง แวเธ่อร์ระทม

ในคนที่มีความเสี่ยงและไม่มีปัจจัยป้องกัน ข่าวสารเรื่องการฆ่าตัวตายอาจเป็นตัวกระตุ้นให้คนคนนั้นฆ่าตัวตายได้ อาจเรียกว่า การฆ่าตัวตายแพร่ระบาด (suicide contagion) ซึ่งอาจพบ "แพร่ระบาด" ได้ในระดับโรงเรียน ชุมชน หรือหากเป็นบุคคลมีชื่อเสียง ก็อาจแพร่ระบาดในระดับประเทศ หรือนานาชาติได้ เรียกว่า การฆ่าตัวตายเป็นกลุ่มก้อน (suicide cluster) ซึ่งเกิดจากการแพร่ไปของข่าวการฆ่าตัวตายหรือพฤติกรรมที่เกี่ยวข้องกับการฆ่าตัวตายออกไปในชุมชน กลุ่มก้อนแบบเป็นจุด (point cluster) คือกลุ่มของการฆ่าตัวตายที่เกิดขึ้นในสถานที่เดียวและเวลาเดียว สัมพันธ์กับการทราบข่าวโดยตรงในสังคมจากบุคคลใกล้ชิด ส่วนกลุ่มก้อนแบบใหญ่ (mass cluster) คือกลุ่มก้อนของการฆ่าตัวตายที่เกิดขึ้นในเวลาเดียวกันแต่ต่างสถานที่ สัมพันธ์กับการออกสื่อของข่าวการฆ่าตัวตายของคนมีชื่อเสียง ผ่านสื่อมวลชน

เพื่อเป็นการป้องกันการฆ่าตัวตายประเภทนี้ บางประเทศจึงถือเป็นธรรมเนียมที่จะไม่นิยมรายงานข่าวการฆ่าตัวตาย ยกเว้นเฉพาะกรณีพิเศษบางกรณี